PATVIRTINTA

 Kelmės rajono savivaldybės tarybos

 2022 m. balandžio 28 d. sprendimu Nr. T-121

**Viešosios įstaigos KELMĖS rajono PIRMINĖS SVEIKATOS PRIEŽIŪROS**

**CENTRO 2021 metų veiklos ataskaita**

 **2022-03-31**

 **VADOVO ŽODIS**

Viešoji įstaiga Kelmės rajono pirminės sveikatos priežiūros centras pagal Lietuvos Respublikos sveikatos priežiūros įstaigų įstatyme nustatytą nomenklatūrą yra Lietuvos nacionalinės sveikatos sistemos iš Kelmės rajono savivaldybės turto ir lėšų įsteigta viešoji asmens sveikatos priežiūros ne pelno siekianti įstaiga, teikianti asmens sveikatos priežiūros paslaugas fiziniams ir juridiniams asmenims. Įstaiga yra juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, firminį ženklą, sąskaitas banke. Įstaigos buveinė yra Kelmė, Nepriklausomybės g. 2. Įstaigos veikla neterminuota. Įstaigos identifikavimo numeris 162730352. Įregistruota 1997 m. spalio 31 dieną.

Pagrindinis įstaigos veiklos tikslas yra Lietuvos gyventojų sveikatos stiprinimas, teikiamų sveikatos priežiūros paslaugų gerinimas, siekiant sumažinti sergamumą ir mirtingumą, prieinamų ir tinkamų įstaigos licencijoje nurodytų sveikatos priežiūros paslaugų suteikimas. Įstaigos veiklos uždavinys – organizuoti ir teikti asmens sveikatos priežiūros paslaugas, kurias teikti teisę suteikia įstaigos asmens sveikatos priežiūros licencija.

2021 metais įstaiga jau antrus metus funkcionavo koronavirusinės pandemijos sąlygomis. Veikla buvo vykdoma ekstremalios situacijos ir karantino sąlygomis, vadovaujantis Lietuvos Respublikos sveikatos apsaugos ministro įsakymais, valstybės lygio ekstremaliosios situacijos operacijų vadovo sprendimais, laikantis infekcijų kontrolės reikalavimų. Išliko nuo 2020 metų pasikeitęs paslaugų teikimo modelis: paslaugos buvo teikiamos ne tik atvykstant pacientams į įstaigą, bet ir nuotoliniu būdu. Šiuo būdu buvo išrašomi nedarbingumo pažymėjimai sergantiems COVID-19 liga, taip pat turintiems saviizoliuotis dėl kontaktų su sergančiais COVID-19 liga, turintiems slaugyti vaikus ar suaugusius asmenis, taip pat nuotoliniu būdu buvo tęsiamas medikamentinis lėtinių ligų gydymas. Bendras suteiktų konsultacijų skaičius (kontaktinių ir nuotolinių) išaugo, personalo darbo krūviai taip pat išaugo, nes reikėjo suteikti paslaugas didesniam asmenų, sergančių COVID-19 liga, skaičiui. Šeimos gydytojai prižiūrėjo 510 sergančių COVID-19 liga pacientų, kuriems diagnozė buvo nustatyta ambulatoriškai, beveik antra tiek prižiūrėjo pacientų, ambulatoriškai tęsiančių COVID-19 gydymą po stacionarinio gydymo.

Dvi įstaigos deleguotos bendrosios praktikos slaugytojos visus metus pagal grafiką dirbo nuo 2020-04-01 Kelmės mieste veikiančiame mobiliajame punkte. Savivaldybės administracijos direktoriaus įsakymu 2020-12-07 mūsų įstaigoje buvo suformuota ir visus 2021 metus veikė mobili komanda, kuri vyko į namus pas COVID-19 sergančius mūsų įstaigoje prisirašiusius pacientus, taip pat pagal savitarpio sutartis namuose aptarnavo ir kitose rajono įstaigose prisirašiusius pacientus. 2021 m. gruodžio 14 d. Savivaldybės administracijos direktoriaus įsakymu mūsų įstaiga buvo paskirta vakcinaciją nuo COVID-19 organizuojančia ASPĮ ir visus metus organizavo ir vykdė asmenų vakcinaciją nuo COVID-19 ligos vakcinacijos centre, pasitelkdama ir kitas rajono ASPĮ. Vakcinacijos centras įskiepijo 31837 įvairių vakcinų nuo COVID-19 dozes. Personalo darbo krūvį labai padidino privalomas personalo ir pacientų testavimas PGR testais (343 testai) ir pacientų pageidavimu kaip mokamas tyrimas atlikti kiekybiniai antikūnių prieš SARS – CoV-2 tyrimai (1772 tyr.).

Besitęsianti koronaviruso pandemija įtakojo ir GMP veiklą, kadangi net 46 proc. išaugo pervežimų iš VšĮ Kelmės ligoninės priėmimo skyriaus į kitas ASPĮ (VšĮ Respublikinę Šiaulių ligoninę, VšĮ Radviliškio ligoninę) skaičius.

Įstaigos veiklą įtakojo ir tai, kad darbuotojai irgi sirgo COVID-19 liga arba turėjo saviizoliuotis, kai kuriais atvejais ir ne po vieną kartą, dėl artimų kontaktų su sirgusiais COVID-19 liga, todėl reikėjo perskirstyti žmogiškuosius išteklius.

 Metai nebuvo lengvi, bet galime pasidžiaugti, kad juos baigėme su 25496,76 Eur grynuoju per perviršiu.

**Informacija apie įstaigos tikslų ir uždavinių įgyvendinimą**

1. Tikslas – gerinti šeimos medicinos paslaugų prieinamumą ir kokybę.

1.1. Uždavinys - užtikrinti paslaugų prieinamumą.

Pacientai pas šeimos gydytoją planine tvarka patenka per 0-7 kalendorines dienas, skubos tvarka – tą pačią dieną. Pandeminis laikotarpis pakoregavo paslaugų teikimo būdus, todėl žymiai išaugo nuotolinių konsultacijų skaičius. Kontaktinių ir nuotolinių paslaugų santykis buvo: 34136 kontaktinės konsultacijos (63 proc.) ir 19838 nuotolinės konsultacijos (37 proc.).

 Nuo 2020 m. kartu su kitomis įstaigomis: **Lietuvos sveikatos mokslų universitetu, Lietuvos sveikatos mokslų universiteto Kauno ligonine, VšĮ Šiaulių centro poliklinika, VšĮ Kaltinėnų pirminės sveikatos priežiūros centru, VšĮ Babtų šeimos medicinos centru, UAB Saulės šeimos medicinos centru ir  UAB Ars Medica dalyvaujame ESFA finansuojamame projekte -** T**ęstinė lėtinėmis ligomis sergančiųjų pacientų sveikatos priežiūra (TELELISPA). Projekto tikslas – pagerinti asmens sveikatos priežiūros paslaugų kokybę ir prieinamumą pacientams, sergantiems dviem ir daugiau lėtinėmis neinfekcinėmis ligomis.**

1.2. Uždavinys - užtikrinti imunizacijos apimtis.

 Nacionalinėje imunoprofilaktikos 2019-2023 metų programoje skiepijimas įvardinamas, kaip vienas didžiausių laimėjimų sveikatos priežiūros srityje, nes ,,skiepijant išgelbstima gyvybių, apsaugoma visuomenė, mažinamas sergamumas ir padedama pailginti tikėtiną gyvenimo trukmę“. Vienas iš programoje nurodytų tikslų siekiamų rezultatų – „išlaikyti ne mažesnes kaip 90 proc. vaikų skiepijimo aprėptis visoje šalyje ir kiekvienoje savivaldybėje, o nuo tymų ir raudonukės – ne mažesnes kaip 95 proc.“

 Pasaulio sveikatos organizacija rekomendavo ir COVID-19 pandemijos metu tęsti planinius tiek vaikų, tiek suaugusiųjų skiepijimus pagal įprastai galiojančią tvarką – imunizacija turi būti nenutrūkstamas procesas. Jei pandemijos metu bet kurioje amžiaus grupėje buvo nutraukta imunizacija, būtina kuo greičiau paskiepyti praleistais skiepais, nes savalaikė vakcinacija yra viena iš svarbiausių priemonių, siekiant apsaugoti vaikus ir vyresnio amžiaus asmenis nuo sunkių ir gyvybei pavojingų infekcinių ligų.

 Įstaigoje 2021 m. skiepijimų apimtys išliko aukštos, daugumoje vertinamų pozicijų siekė 100 proc. 2021 m., kaip ir 2020 m., naujagimių skiepijimai nuo tuberkuliozės siekė 100 proc. Tokios pat aukštos – 100 proc.- skiepijimų apimtys išliko ir skiepijant difterijos, stabligės vakcina 16 m. amžiaus vaikų grupėje. Išaugusios 1,7 proc., skiepijimų apimtys pasiekė 100 proc. ir skiepijant minėta vakcina 17 m. amžiaus vaikų grupėje. Net 8,5 proc. išaugo skiepijimų apimtys difterijos, stabligės, kokliušo, poliomielito ir Haemophilus influenzae vakcina 2 m. amžiaus vaikų grupėje – pasiekė 100 proc. 100 proc. pasiekė ir skiepijimai nuo hepatito B 1 m. amžiaus vaikų grupėje (išaugo 2 proc.) ir tymų, raudonukės, epideminio parotito vakcina 2 m. amžiaus vaikų grupėje (išaugo 4 proc.). Skiepijimo apimtys tymų, raudonukės, epideminio parotito vakcina 7 m. amžiaus vaikų grupėje išliko panašios, kaip ir 2020 m. – siekė 97 proc. Aukštos – 98,48 proc.- skiepijimo apimtys ir skiepijant difterijos, stabligės, kokliušo, poliomielito vakcina 7 m. amžiaus vaikų grupėje. Skiepijimo apimtys skiepijant vakcina nuo pneumokokinės infekcijos PCV3 1 m. amžiaus vaikų grupėje siekė 92 proc. (2020 m. – 96 proc.), 12 metų amžiaus mergaičių antrąja žmogaus papilomos viruso ŽPV vakcinos doze paskiepyta mažiau - 83 proc., kai 2020 m. šis rodiklis buvo 90 proc.

2021 m. 7 metų amžiaus vaikų, kuriems reikėjo atlikti tuberkulino mėginį, buvo 67, tuberkulino mėginiai atlikti 56 vaikams (84 proc.; 2020 m. tuberkulino mėginiai atlikti 69 proc.). Rizikos grupėms priklausė 41 vaikas, tuberkulino mėginiai atlikti 34 vaikams (83 proc.; 2020 m. tuberkulino mėginiai atlikti 80,6 proc.,).

2021 m. nuo sezoninio gripo iš viso paskiepyti 948 asmenys: 929 iš valstybės biudžeto lėšų pirkta vakcina, iš jų 669 vyresni nei 65 m. asmenys (tai sudarė 25,5 proc. visų vyresnių nei 65 m. asmenų), 19 savo pačių lėšomis. Nuo erkinio encefalito savo pačių lėšomis paskiepyti 191 (pirmąja doze).

1.3. Uždavinys - plėsti slaugos paslaugų apimtis.

Ambulatorinės slaugos namuose paslaugų 2021 m. buvo planuota suteikti už 192201 Eur, suteikta už 313839 Eur, planas viršytas 121638 Eur arba 63,29 proc. Kiekvienais metais įstaiga siekia užtikrinti slaugos paslaugų tęstinumą, patenkinti paciento slaugos poreikius namų sąlygomis ir skatinti paciento savirūpą.

1.4. Uždavinys - užtikrinti skatinamųjų paslaugų teikimą gyventojams.

Įstaigoje tiksliniam kontingentui teikiamos skatinamosios paslaugos, numatytos sutartyje su TLK. Skatinamųjų paslaugų 2021 m. suteikta už 130750 Eur arba uždirbome 10730 Eur daugiau negu praėjusiais metais.

1.5. Uždavinys - užtikrinti laboratorinių tyrimų spektrą.

Užtikrinamas platus laboratorinių tyrimų spektras vietoje ir pagal sutartį su išoriniu paslaugų teikėju.

 1.6. Uždavinys - teikti DOTS paslaugas.

Nuo 2018 m. rugsėjo 6 d. įstaiga vykdo projektą iš ES lėšų „Ambulatorinių sveikatos priežiūros paslaugų prieinamumo tuberkulioze sergantiems pacientams gerinimas Kelmės rajone“Per 2021 m.ambulatoriškai gydyta 13 pacientų, iš jų 9 pacientai pasveiko, 1 ligos recidyvas, 2 pacientai metų pabaigoje buvo dar nebaigę gydymo kurso. Nuo projekto pradžios gydytas 41 pacientas.

2. Tikslas – stiprinti lėtinių neinfekcinių ligų prevenciją ir kontrolę.

2.1. Uždavinys - teikti profilaktinių tikrinimų paslaugas.

2021 m. atlikti 5465 profilaktiniai patikrinimai, t. y. profilaktiškai patikrinta 61,83 proc. visų prisirašiusių draustų asmenų**.**Vaikų iki 18 m. profilaktiškai patikrinta 74 proc.

2.2. Uždavinys - aktyviai vykdyti prevencines programas.

2021 m. dėl pandemijos atoslūgio prevenciškai tikrinosi daugiau žmonių negu 2020 m. 2021 m. prevencinių programų vykdymas: gimdos kaklelio vėžio ankstyvosios diagnostikos programa – 64,7 proc., krūties vėžio ankstyvosios diagnostikos programa – 76,2 proc., širdies ir kraujagyslių ligų prevencijos programa – 75,1 proc., storosios žarnos vėžio ankstyvosios diagnostikos programa – 71,5 proc*.*

3. Tikslas – optimizuoti sveikatos priežiūros paslaugų teikimą, atsižvelgiant į prisirašiusių pacientų skaičių.

3.1. Uždavinys - spręsti kaimo gyventojų aptarnavimo klausimus su steigėju.

2021 m. savivaldybės tarybos sprendimu 2021 m. lapkričio 25 d. uždarytas Lupikų medicinos punktas**.** Medicinos punkte dirbusi bendrosios praktikos slaugytoja išėjo į užtarnautą poilsį. Pacientams toliau teikiamos ambulatorinės slaugos paslaugos namuose, slaugos personalo procedūrų namuose paslaugos ir neįgaliųjų sveikatos priežiūros paslaugos: gydytojo ir slaugytojo vizitai į namus.

4. Tikslas – tobulinti kokybės vadybos procesus.

4.1. Uždavinys – nuolat stebėti ir gerinti teikiamų paslaugų kokybę, atliekant vidaus auditus.

Atlikti visi planiniai auditai.

4.2. Uždavinys - vykdyti korupcijos prevenciją.

2019 gruodžio 31 d. įstaigos direktoriaus įsakymu Nr.05-03-178 patvirtintas korupcijos prevencijos priemonių planas 2020-2025 metams. Įstaigoje vykdoma korupcijos prevencijos veikla pagal planą. Interneto svetainėje paskelbta korupcijos prevencijos 2020-2025 m. programa ir jos įgyvendinimo priemonių planas.

5. Tikslas – užtikrinti kvalifikuotus žmogiškuosius išteklius.

5.1. Uždavinys - pritraukti jaunus specialistus.

Įstaiga patiria didelę įtampą dėl medicininio personalo trūkumo, kadangi kaimiškuose rajonuose gydytojų ir slaugytojų paklausa viršija pasiūlą. Net 46 proc. gydytojų ir 27 proc. slaugytojų yra pensinio amžiaus. Pritraukti jaunus specialistus labai sunku, jie nenori dirbti periferijoje, net ir siūlant konkurencingą atlyginimą.

5.2. Uždavinys - skatinti darbuotojų profesinės kvalifikacijos kėlimą.

Įstaiga, siekdama užtikrinti mokymosi visą gyvenimą strategiją, kiekvienais metais planuoja įstaigoje dirbančio personalo tobulinimą, numatant šiam tikslui reikalingas lėšas ir sąlygas. 2021 m. profesinę kvalifikaciją tobulino 7 gydytojai ir slaugytojai. Kvalifikacijos kėlimui išleista 1468 Eur, vietoj užplanuotų 1400 Eur, nors vadovaujantis LR nacionalinės sveikatos sistemos šakos kolektyvine sutartimi 2018 m. rugpjūčio 31 d. Nr. 2/S 133, kvalifikacijos kėlimo išlaidoms turėjome skirti tik 1009 Eur arba 0,05 proc. nuo skiriamo darbo užmokesčio fondo.

2021 m. lapkričio 16 d. vyko civilinės saugos mokymai. Darbuotojams mokymo metu buvo skaitoma paskaita šiomis temomis:

* Šeimos pasirengimo nelaimei planas (0,5 val.)
* Ką daryti išgirdus pranešimą apie nelaimę, rekomendacijos gyventojams (0,5 val.).
* Ūkio subjektų ir kitų įstaigų ir gyventojų teisės ir pareigos civilinės saugos srityje (0,5 val.).
* Saugus elgesys ir veiksmai įvykus ekstremaliajam įvykiui įstaigoje, gresiant ar susidarius ekstremaliosioms situacijoms. Individualiosios apsaugos priemonės (0,5 val.)

2021 m. lapkričio 18 d. nuotoliniu būdu pravestos stalo pratybos. Pratybų tema „Kelmės PSPC ekstremalių situacijų valdymo grupės veiksmai ekstremalių situacijų atveju“.

6. Tikslas - gerinti įstaigos infrastruktūrą.

2021 m. atliktas poliklinikos pirmo ir trečio aukšto patalpų remontas už 34866,30 Eur, poliklinikos elektros tinklų atskyrimas ir elektros galingumo padidinimo darbai už 14552,82 Eur, kondicionierių įrengimas – 11812,98 Eur ir Kražių ambulatorijos laiptų remontas – 8862,00 Eur.

7. Tikslas – atnaujinti materialinę bazę.

2021 m. įstaiga įsigijo ilgalaikio turto už 34482,69 Eur: reguliuojamo aukščio stalą ir elektromobilį ,,PEUGEOT“ 2008e.

 Dalyvaujant projekte „T**ęstinė lėtinėmis ligomis sergančiųjų pacientų sveikatos priežiūra (TELELISPA)“,** iš Lietuvos sveikatos mokslų universiteto ligoninės Kauno klinikų gauta: skaitmeninis oftalmoskopas, skaitmeninis dermatoskopas, skaitmeninis tonometras, skaitmeninis spirometras, paros kraujospūdžio stebėsenos aparatas, automatinis prietaisas kulkšnies-žasto indeksui matuoti, planšetinis ir nešiojamas kompiuteris – 2 vnt., išmanieji laikrodžiai su pulso, kalorijų, žingsnių matavimu – 20 vnt.

8. Tikslas – plėtoti informacines technologijas.

Sėkmingai įdiegta ir vystoma išankstinė pacientų registracijos internetu sistema. 2020 m. liepos 13 d. pasirašyta sutartis su Valstybės įmone Registrų centru dėl išankstinės pacientų registracijos informacinės sistemos IPR IS. 2021 m. 100 proc. receptų išrašyti elektroniniu būdu. Visi elektroniniu būdu skirti vaistai patikrinti dėl galimų sąveikų. Įdiegta ir toliau bus tobulinama elektroninė dokumentų valdymo sistema. Reguliariai atnaujinamas įstaigos tinklalapis.

9. Tikslas – didinti pacientų pasitenkinimą teikiamomis paslaugomis.

 Reguliariai atliekamos pacientų apklausos. 2021 m. anketavimo būdu apklausti 350 pacientų. Iš viso tinkamai užpildytų anketų 342, iš jų 332 anketose paslaugos įvertintos 7-10 b. Pacientų pasitenkinimo ASPĮ teikiamomis asmens sveikatos priežiūros paslaugomis lygis 0,97.

 Nusistatyti ataskaitinio laikotarpio veiklos rezultatų kiekybiniai ir kokybiniai vertinimo kriterijai pridedami.

**Įstaigoje vykdoma veikla**

 Pagrindinės įstaigos veiklos sritys (veiklos rūšys pagal Statistikos departamento prie Lietuvos Respublikos Vyriausybės 2007 m. spalio 31 d. įsakymu Nr. DĮ–226 patvirtintą Ekonominės veiklos rūšių klasifikatorių):

žmonių sveikatos priežiūros veikla – 86;

bendrosios praktikos gydytojo veikla - 86.21;

gydytojų specialistų veikla – 86.22;

odontologinės praktikos veikla – 86.23;

kita žmonių sveikatos priežiūros veikla – 86.90;

greitosios pagalbos veikla – 86.90.40.

**Įstaigos struktūra**

 VšĮ Kelmės rajono pirminės sveikatos priežiūros centrą sudaro Kelmės poliklinika, GMP skyrius, Kražių ir Liolių ambulatorijos, 2 medicinos punktai: Karklėnų, Pakražančio. 2021 m. lapkričio 25 d. uždarytas Lupikų medicinos punktas.

**Įstaigos veiklos rezultatai**

Per 2021 metus įstaiga uždirbo 2901564,99 Eur pajamų, iš kurių 2061257,46 Eur iš Šiaulių TLK (71,04 proc.). Sąnaudos – 2876068,23 Eur. Įstaigos veiklos rezultatas 2021 metais – 25496,76 Eur perviršis.

**Įstaigos veiklos rodikliai**

|  |  |  |  |
| --- | --- | --- | --- |
| **Rodikliai** | **2020 m.** | **2021 m.** | **Pokytis (+/-)** |
| **Abs. sk.** | **Abs. sk.** | **Abs. sk.** | **Proc.** |
| **Prisirašiusių gyventojų skaičius seniūnijoje, kurioje vykdoma veikla** |  |  |  |  |
| Karklėnai | 241 | 241 | 0 | 0 |
| Lupikai | 292 | 290 | -2 | -0.68 |
| Pakražantis | 365 | 396 | 31 | 8,49 |
| Kražių amb. | 781 | 667 | -114 | -14,60 |
| Liolių amb. | 494 | 361 | -133 | -26,92 |
| **Viso** | 2173 | 1955 | -218 | -10.03 |
| **Prisirašiusių įstaigoje asmenų skaičius**Iš jų: | 10092 | 9493 | -599 | -5,93 |
|  | miesto gyventojai | 4199 | 4019 | -180 | -4,29 |
| kaimo gyventojai | 5893 | 5474 | -419 | -7,11 |
| **Prisirašiusių įstaigoje asmenų skaičius pagal amžiaus grupes:** |  |  |  |  |
|  | vaikai iki 1 m. | 27 | 45 | 18 | 66,67 |
| 1 – 4 m. | 236 | 189 | -47 | -19,92 |
| 5 – 6 m. | 141 | 132 | -9 | -6,38 |
| 7 – 17 m. | 978 | 896 | -82 | -8,38 |
| 18 – 49 m. | 3382 | 3137 | -245 | -7,24 |
| 50 – 65 m. | 2569 | 2467 | -102 | -3.97 |
| virš 65 m. | 2759 | 2627 | -132 | -4.78 |
| **Prisirašiusių įstaigoje nedraustų asmenų skaičius** | 650 | 654 | 4 | 0,62 |
| **Per metus prisirašiusių naujagimių skaičius** | 27 | 45 | 18 | 66,67 |
| **Per metus mirusių prisirašiusių gyventojų skaičius** | 206 | 225 | 19 | 9,22 |
| **Apsilankymų pas gydytojus skaičius**Iš jų: | 42007 | 53974 | 11967 | 28,49 |
|  | pas šeimos gydytojus | 32295 | 40098 | 7803 | 24,16 |
| pas vidaus ligų gydytojus | 2346 | 2800 | 454 | 19,35 |
| pas vaikų ligų gydytojus | 563 | 1158 | 595 | 105,68 |
| pas gydytojus akušerius - ginekologus | 2523 | 3936 | 1413 | 56,00 |
| pas gydytojus chirurgus | 2095 | 1991 | -104 | -4,96 |
| pas odontologus | 2185 | 3991 | 1806 | 82,65 |
| Gydytojų apsilankymų namuose skaičius | 1211 | 1178 | -33 | -2,73 |
| **Nuotolinių gydytojo sveikatos priežiūros paslaugų skaičius****Iš jų:** | 5771 | 19838 | 14067 | 243,75 |
|  | šeimos gydytojų | 5210 | 19329 | 14119 | 271,00 |
| vidaus ligų gydytojų | 214 | 5 | -209 | -97.66 |
| vaikų ligų gydytojų | 95 | 206 | 111 | 116,84 |
| gydytojų akušerių - ginekologų | 209 | 154 | -55 | -26.32 |
| gydytojų chirurgų | 43 | 144 | 101 | 234,88 |
| **Profilaktinių patikrinimų skaičius** | 4753 | 5465 | 712 | 14,98 |
| **Mokamų apsilankymų skaičius** | 1786 | 1972 | 186 | 10,41 |

 Prisirašiusių asmenų sumažėjo 6 proc. Priežastys: neigiamas demografinis balansas (mažas gimstamumas, didelis mirtingumas), auganti vietinė migracija į miestus, pacientų persiskirstymas tarp asmens sveikatos priežiūros įstaigų. Miesto gyventojai sudarė 42 proc., kaimo gyventojai 58 proc. visų prisirašiusių. Vaikai iki 18 m. sudarė 13 proc., o vyresni nei 65 m. amžiaus asmenys 28 proc. visų prisirašiusių gyventojų. Nedraustų gyventojų 2021 m. buvo 7 proc. visų prisirašiusių pacientų. 2021 m. palyginus su 2020 m. išaugo apsilankymų pas gydytojus skaičius 28,49 proc., profilaktinių patikrinimų skaičius 14,98 proc., mokamų apsilankymų skaičius 10,41 proc. Kontaktinių konsultacijų buvo suteikta 63 proc., nuotolinių 37 proc. Paslaugų didėjimui įtakos turėjo OVS sprendimai dėl karantino atšaukimo ir paslaugų teikimo ribojimų mažinimo, vakcinacija nuo COVID-19. Pacientai mažiau bijojo gydymo įstaigoje užsikrėsti COVID-19 virusu.

**Prevencinių programų, apmokamų iš PSDF biudžeto lėšų, vykdymas**

|  |  |  |  |  |  |
| --- | --- | --- | --- | --- | --- |
| **Programos pavadinimas** | **Asmenų, dalyvaujančių programoje, skaičius****2020-01-01** | **Planuota patikrinti per****2020 m.** | **Asmenų, dalyvaujančių programoje, skaičius****2021-01-01** | **Planuota patikrinti per** **2021 m.** | **Suteikta paslaugų** |
| **2020 m.** | **2021 m.** |
| **Atv. sk.** | **Įvyk. proc.** | **Atv. sk.** | **Įvyk. proc.** |
| Gimdos kaklelio vėžio ankstyvosios diagnostikos programa | 2166 | 722 | 1811 |  604  | 377 | 52,20 | 391  | 64.7 |
| Priešinės liaukos vėžio ankstyvosios diagnostikos programa | 2058 | - | 1563 | - | 258 | - | 330 | - |
| Krūties vėžioankstyvosios diagnostikos programa | 1770 | 885 | 1580  | 790 | 198 | 22,40 | 602 | 76,2 |
| Širdies ir kraujagyslių ligų prevencijos programa | 2631 | 2631 | 2148 | 2148 | 1385 | 52.60 | 1614 | 75.1 |
| Storosios žarnos vėžio ankstyvosios diagnostikos programa | 4169 | 2085 | 3746 | 1873 | 1025 | 49,20 | 1340 | 71.5 |

2021 metais lyginant su 2020 metais prevencinių programų vykdymas žymiai pagerėjo. 2020 metais dėl Covid-19 ligos pandemijos pacientai bijojo vykti į ASPĮ dėl planinių paslaugų, todėl prevencinių programų, apmokamų iš PSDF biudžeto lėšų, vykdymo rodikliai labai sumažėjo. 2021 m. situacija buvo palankesnė – atnaujintas kontaktinių paslaugų teikimas, prasidėjusi prieškovidinė vakcinacija įtakojo žymiai geresnius prevencinių programų vykdymo rodiklius. Taip pat buvo įdarbintas programų koordinatorius, kuris aktyviai kvietė asmenis dalyvauti jiems skirtose prevencinėse programose.

Prevencinių programų vykdymo rodikliai galėtų būti dar geresni, jei į tikrinamų asmenų kontingentą nebūtų įtraukti nedrausti asmenys, kuriems planinės paslaugos negali būti teikiamos, ir jei tikrinamų asmenų sąrašai metų bėgyje būtų tikslinami, atsižvelgiant į prisirašiusių asmenų skaičiaus pokytį.

**Greitosios medicinos pagalbos darbas**

|  |  |  |  |  |
| --- | --- | --- | --- | --- |
| Eil.Nr. | Rodikliai | 2020 m. | 2021 m. | Pokytis (+/-) |
| Abs. sk. | Abs.sk. | Abs. sk. | Proc. |
| 1. | Statistinis gyventojų skaičius  | 26019 | 25383 | -636 | -2,44 |
| 2. | Iškvietimų skaičius | 5677 | 5973 | 296 | 5,21 |
| 3. | Aptarnautų iškvietimų skaičius | 5525 | 5739 | 214 | 3,87 |
| 4. | Neaptarnautų iškvietimų skaičius | 152 | 234 | 82 | 53,95 |
| 5. | Įvykdytų skubių iškvietimų skaičius | 3560 | 3703 | 143 | 4,02 |
| 5.1. | mieste | 1246 | 1172 | -74 | -5,94 |
| 5.2. | kaime | 2314 | 2531 | 217 | 9,38 |
| 6. | Asmenų, kuriems suteikta medicinos pagalba dėl nelaimingų atsitikimų, skaičius | 555 | 718 | 163 | 29,37 |
| 7. | Pacientų pervežimai į kitos savivaldybės ASPĮ | 1283 | 1464 | 181 | 14,11 |
| 8. | Pacientų pervežimai iš priėmimo skyriaus į kitą ASPĮ, kai įstaiga negali suteikti paslaugų pagal savo kompetenciją  | 140 | 345 | 205 | 146,43 |
| 9. | Pacienčių pervežimai dėl gimdymo ir dėl patologijos laikotarpiu po gimdymo | 20 | 22 | 2 | 10,00 |
| 10. | Pacientų pervežimai į PKI centrus  | 33 | 36 | 3 | 9,09 |
| 11. | Pacientų pervežimai iš priėmimo skyriaus į namus | 75 | 53 | -22 | -29,33 |
| 12. | Pacientų pervežimai iš slaugos ligoninės į kitą ASPĮ | 27 | 72 | 45 | 166,67 |
| 13. | Asmenų, atvežtų į priėmimo skyrių, skaičius, iš jų: | 3197 | 3604 | 407 | 12,73 |
| 14. | Iškvietimų dėl mirties atvejų skaičius | 178 | 194 | 16 | 8,99 |

2021 m. palyginus su 2020 m. statistinis gyventojų skaičius sumažėjo 2,44 proc., bet iškvietimų skaičius išaugo 5,21 proc. Pervežimai sudarė 35 proc. nuo visų kvietimų. Labai išaugo (46 proc.) pacientų pervežimų iš VšĮ Kelmės ligoninės priėmimo skyriaus į kitas ASPĮ, kai įstaiga negali suteikti paslaugų pagal savo kompetenciją, skaičius, iš jų didžiausią pervežamų pacientų dalį sudarė COVID-19 liga sergantys pacientai. Sumažėjo pacientų pervežimų iš priėmimo skyriaus į namus, nes šitą funkciją perėmė savivaldybė.

Iš visų per metus aptarnautų iškvietimų 64,5 proc. buvo skubūs. Iš visų įvykdytų skubių iškvietimų 68 proc. atvejų vykta pas kaimo gyventojus.

**Įstaigos gautos lėšos ir jų šaltiniai**

|  |  |  |  |
| --- | --- | --- | --- |
| Eil. Nr. | Gautų lėšų šaltiniai | Suma Eur | Pokytis (+/-) |
| 2020 m. | 2021 m. | Eurais | Procentais |
| Iš viso gauta lėšų: | 2259308 | 2901565 | 642257 | 28,43 |
| 1**.** | Iš PSDF biudžetoIš jų už: | 1992651 | 2061257 | 68606 | 3,44 |
| 1.1. | Pirminės ambulatorinės asmens sveikatos priežiūros paslaugas | 1644043 | 1706959 | 62916 | 3,83 |
| 1.2. | Skatinamąsias paslaugas | 120020 | 130750 | 10730 | 8,94 |
| 1.3. | Prevencinių programų vykdymą | 54175 | 72027 | 17852 | 32,95 |
| 1.4. | Gerus darbo rezultatus | 174413 | 151521 | -22892 | -13,13 |
| 2**.** | Iš kitų juridinių ir fizinių asmenųIš jų už: | 58068 | 85901 | 27833 | 47,93 |
| 2.1. | Profilaktinius sveikatos patikrinimus | 11932 | 14814 | 2882 | 24,15 |
| 2.2. | Odontologines paslaugas | 1418 | 2534 | 1116 | 78,70 |
| 2.3. | Kitas medicinines paslaugas | 38844 | 64663 | 25819 | 66,47 |
| 2.4 | GMP paslaugos | 5487 | 3214 | -2273 | -41,43 |
| 2.5 | Kitos pajamos | 387 | 676 | 289 | 74,68 |
| 3. | Kitos gautos lėšosIš jų už: | 208589 | 754407 | 545818 | 261,67 |
| 3.1. | Finansavimo pajamos: | 208589 | 754407 | 545818 | 261,67 |
| 3.2.1. | Iš savivaldybių biudžetų | 8032 | 17019 | 8987 | 111,89 |
| 3.2.2. | Iš valstybės biudžeto | 16719 | 595500 | 578781 | 3461,82 |
| 3.2.3. | Iš ES, užsienio valstybių ir tarptautinių organizacijų lėšų | 7456 | 48088 | 40632 | 544,96 |
| 3.2.4. | Iš kitų finansavimo šaltinių | 176382 | 93800 | -82582 | -46,82 |

Palyginus ataskaitinius metus su 2020 m., įstaigos pajamos padidėjo 28,43 proc. Gautos lėšos iš PSDF biudžeto padidėjo 3,44 proc. Padidinus paslaugų įkainius nuo 2021 m. rugsėjo 1 d. padidėjo finansavimas iš Šiaulių TLK. Per 2021 m. pajamos iš PSDF biudžeto sudarė 71,04 proc. visų gautų pajamų. Pajamos iš kitų juridinių ir fizinių asmenų sudarė 2,96 proc., finansavimo pajamos 26 proc. visų gautų pajamų. Palyginus ataskaitinius metus su praėjusiais metais finansavimo pajamos išaugo 261.67 proc., nes padidėjo finansavimas iš valstybės biudžeto, iš ES, užsienio valstybių ir tarptautinių organizacijų lėšų, savivaldybių biudžetų. Buvo gautos lėšos Covid-19 vakcinų įsigijimui, testams, medicinos reikmenims ir tvarsliavai, darbo užmokesčio padidinimui dėl COVID-19 ligos.

**Įstaigos išlaidos**

|  |  |  |  |  |
| --- | --- | --- | --- | --- |
| Eil. Nr. | Patirtų išlaidų pavadinimas | 2020 m. | 2021 m. | Pokytis (+/-) |
| Abs. sk. | Proc. | Abs. sk. | Proc. | Abs. sk. | Proc. |
| Iš viso išlaidų**:** | 2217124 | X | 2876068 | X | 658944 | 29,72 |
| 1. | Darbuotojų darbo užmokesčiui | 1849022 | 83,40 | 2017952 | 70,16 | 168930 | 9,14 |
| 2. | Socialinio draudimo įmokoms | 33726 | 1,52 | 36667 | 1,28 | 2941 | 8,72 |
| 3. | Komunalinėms ir ryšių paslaugoms | 46093 | 2,08 | 41743 | 1,45 | -4350 | -9,44 |
| 4. | Draudimui | 3860 | 0,17 | 4293 | 0,15 | 433 | 11,22 |
| 5. | Transportui | 52941 | 2,39 | 71873 | 2,50 | 18932 | 35,76 |
| 6. | Komandiruotėms | 192 | 0,01 | 60 | 0,00 | -132 | -68,75 |
| 7. | Kvalifikacijos kėlimui | 3154 | 0,14 | 1468 | 0,07 | -1686 | -53,46 |
| 8. | Medikamentams | 97321 | 4,39 | 489921 | 17,03 | 392600 | 403,41 |
| 9. | Steigėjo patvirtintai medikamentų grupei | - | - | - | - | - | - |
| 10. | Laboratoriniams ir kitiems tyrimams kitose įstaigose | 18363 | 0,83 | 43966 | 1,53 | 25603 | 139,43 |
| 11. | Kitos  | 112452 | 5,07 | 168125 | 5,85 | 55673 | 49,51 |
| Veiklos rezultatas | 42184 | X | 25497 | X | -16687 | -39,56 |

 Palyginus ataskaitinius metus su 2020 m., įstaigos sąnaudos padidėjo 29,72 proc. Didžiausią sąnaudų dalį 71,44 proc. sudaro išlaidos darbo užmokesčiui ir socialinio draudimo įmokoms. Buvo gauta 165644 Eur darbo užmokesčio padidinimui dirbusiems su Covid-19 pacientais. Nuo 2021 m. rugsėjo 1 d. padidinus bazinių kainų (bazinių dydžių) balo vertes iš Privalomojo sveikatos draudimo fondo biudžeto gauta 30014 Eur. Visos šios lėšos, t. y. 100 proc., panaudotos darbuotojų darbo užmokesčiui padidinti. 2021 m. dėl COVID-19 ligos išaugo sąnaudos medikamentams, dezinfekcinėms medžiagoms, laboratoriniams ir kitiems tyrimams kitose įstaigose ir sudarė 18,56 proc. visų sąnaudų. Komunalinės ir ryšių paslaugos sudarė 1,45 proc. visų sąnaudų, transportas - 2,50 proc., draudimas - 0,15 proc., komandiruočių ir kvalifikacijos kėlimo sąnaudos -0,05 proc. ir kitos sąnaudos 5,85 proc.

 Nuo 2021 m. gegužės 1 d. buvo padidintas darbo užmokestis gydytojams, slaugytojams ir kitam personalui, teikiančiam asmens sveikatos priežiūros paslaugas. 2021 m. vidutinis gydytojų darbo užmokestis už etatą buvo 3882 Eur., slaugytojų 1980 Eur ir kitam personalui, teikiančiam asmens sveikatos priežiūros paslaugas 1607 Eur. Palyginus 2021 m su 2020 m. vidutinis gydytojų darbo užmokestis padidėjo 365 Eur. arba 10,4 proc., vidutinis slaugytojų darbo užmokestis padidėjo 212 Eur. arba 12,0 proc., kitam personalui, teikiančiam asmens sveikatos priežiūros paslaugas – 179 Eur arba 12,5 proc.

Didžiausią lyginamąjį svorį įstaigos darbo užmokestyje 76,2 proc. sudaro gydytojų, slaugytojų ir kito personalo, teikiančio asmens sveikatos priežiūros paslaugas darbo užmokestis.

**Įstaigos įsiskolinimai**

|  |  |  |
| --- | --- | --- |
| Eil. Nr. | Pavadinimas | Suma (Eur ) |
| 2020 m. | 2021 m. |
| 1. | \*Kreditorinis įsiskolinimas: | 220301,59 | 245195 |
| 1.1. |  Skolos tiekėjams | 11445,43 | 16369 |
| 1.2. |  Sukaupti atostoginiai su priskaitymais | 147686,01 | 150436 |
| 1.3 |  Sukauptos lėšos kvalifikacijos kėlimui | 2200,00 | 2200 |
| 1.4. |  Sukaupti kaupiniai pensininkų išeitinėms | 58548,20 | 71649 |
| 1.5. |  Kitos sukauptos mok. sumos | 421,95 | 4540 |
| 2. | \*Debitorinis įsiskolinimas: | 234028,82 | 253344 |
| 2.1. |  Gautinos sumos iš Šiaulių TLK | 204682,52 | 211163 |
| 2.2. |  Kitos gautinos sumos  | 29346,30 | 42181 |

\*Šiame stulpelyje nurodyti tik bendrą kreditorinio ir debitorinio įsiskolinimo sumą.

Kreditorinis ir debitorinis įsiskolinimas yra suderintas su klientais, ilgalaikių skolų nėra.

**Informacija apie įsigytą ilgalaikį turtą**

|  |  |  |  |
| --- | --- | --- | --- |
| Eil. Nr. | Pavadinimas\* | 2020 m. \*\* | 2021 m. |
| Suma, Eur | Vnt. | Vertė, Eur | Suma, Eur |
| 1. | Reguliuojamo aukščio stalas | X | 1 | 682,69 | 682,69 |
| 2. | Automobilis PEUGEOT 2008e oranžinis Reg. Nr. EV8504 | X | 1 | 33800 | 33800 |
| Iš viso įsigyta ilgalaikio turto: | 30663,66 | 2 | X | 34482,69 |

\*Stulpelyje „Pavadinimas“ pateikti informaciją, kokį ilgalaikį turtą įstaiga įsigijo ataskaitiniais metais (pvz.: medicininė įranga-autoklavas ir pan.).

\*\*Šiame stulpelyje nurodyti tik bendrą įsigyto ilgalaikio turto sumą.

Buvo gauta ilgalaikio turto iš Kelmės rajono savivaldybės administracijos ir BĮ Liolių socialinės globos namų patikėjimo teise, kuris prieš tai buvo gautas pagal panaudos sutartį. Perduoto turto įsigijimo vertė 929265,70 Eur, o likutinė - 258782,81 Eur.

**Informacija apie perleistą ir nurašytą ilgalaikį turtą**

|  |  |  |  |
| --- | --- | --- | --- |
| Eil. Nr. | Pavadinimas\* | 2020 m.\*\* | 2021 m. |
| Suma, Eur | Vnt. | Vertė, Eur | Suma, Eur |
| 1. | Automobilis WAZ 21214 | X | 1 | 7153,61 | 7153,61 |
| 2. | Elektrinis šildytuvas | X | 1 | 416,18 | 416,18 |
| Iš viso perleista ar nurašyta ilgalaikio turto: | 4069,13 | X | X | 7569,79 |

**\***Stulpelyje „Pavadinimas“ pateikti informaciją, kokį ilgalaikį turtą įstaiga perleido ar nurašė ataskaitiniais metais (pvz.: medicininė įranga-autoklavas ir pan.).

**\*\***Šiame stulpelyje nurodyti tik bendrą perleisto ar nurašyto ilgalaikio turto sumą.

 **Vadovaujamas pareigas einančių asmenų atlyginimas per ataskaitinius metus \***

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Pareigų (pareigybės)pavadinimas | Bazinis atlyginimas | Priemokos | Priedai | Premijos | Kitos išmokos | Iš visoEur,ct |
| 1 | 2 | 3 | 4 | 5 | 6=1+2+3+4+5 |
| 1. | Direktorius | 57569 |  |  | 2218 |  | 59787 |
| 2. | Vyr. buhalteris | 46778 |  |  | 1597 |  | 48375 |

 \*Neatskaičius mokesčių.

**Reikšmingi sandoriai**

|  |  |  |  |
| --- | --- | --- | --- |
| Eil. Nr. | Sandorio šalis | Sandorio objektas | Suma, Eur |
| Pavadinimas | Kodas | Registras | Adresas |
|  | - |  - | - | - | - | - |
|  |  |  |  |  |  |  |

**Sandoriai su susijusiomis šalimis**

|  |  |  |  |
| --- | --- | --- | --- |
| Eil. Nr. | Susijusi šalis | Sandorio objektas | Suma, Eur |
| Pavadinimas | Kodas | Registras | Adresas | Santykių pobūdis |  |  |
|  | - | - | - | - | - | - | - |

**Informacija apie įstaigos darbuotojus**

|  |  |  |
| --- | --- | --- |
| Darbuotojai | 2020 metų gruodžio 31 d. | 2021 metų gruodžio 31 d. |
| Fizinių asm. skaičius | Etatų skaičius | Fizinių asm. skaičius | Etatų skaičius |
| Administracija | 3 | 3 | 3 | 3 |
| GydytojaiIš jų: | 14 | 12.05 | 12 | 10 |
| Šeimos gydytojai | 8 | 8 | 7 | 6.5 |
| Vaikų ligų gydytojai | 1 | 0.2 | 1 | 0.2 |
| Vidaus ligų gydytojai | 1 | 0.5 | 1 | 0.5 |
| Kiti gydytojai | 4 | 3.35 | 3 | 2.8 |
| Slaugos personalasIš jų: | 40 | 35.95 | 33 | 30.10 |
| GMP bendrosios praktikos slaugytojos | 11 | 10 | 11 | 10 |
| Bendrosios praktikos slaugytojos | 29 | 25.95 | 23 | 21.10 |
| Kitas personalas\* | 32 | 32.55 | 38 | 35,45 |
| Iš viso: | 89 | 83.55 | 87 | 79,55 |

\*prie kito personalo priskirti GMP vairuotojai paramedikai (6) ir GMP vairuotojai (3).

**Informacija apie įstaigos viešuosius pirkimus**

|  |  |
| --- | --- |
| Konsoliduotų viešųjų pirkimų skaičius | 1 |
| Įstaigos per 2021 m. atliktų viešojo pirkimo objektų (prekių, paslaugų ar darbų) pirkimų skaičius per VšĮ CPO LT elektroninį katalogą | 12 |
| Įstaigos per 2021 m. atliktų viešojo pirkimo objektų (prekių, paslaugų ar darbų), kuriuos galima įsigyti per VŠĮ CPO LT elektroninį katalogą, pirkimų skaičius | 12 |
| Įstaigos per 2021 m. atliktų viešojo pirkimo objektų (prekių, paslaugų ar darbų) pirkimų vertė EUR per VšĮ CPO LT elektroninį katalogą | 51395,11 |
| Įstaigos per 2021 m. atliktų viešojo pirkimo objektų (prekių, paslaugų ar darbų), kuriuos galima įsigyti per VŠĮ CPO LT elektroninį katalogą, pirkimų vertė EUR | 51395,11 |

**Informacija apie įstaigos vykdomus projektus**

**Projektas „Elektromobilio pirkimas“ įgyvendintas, panaudojant klimato kaitos programos lėšas.**

Viešoji įstaiga Kelmės rajono pirminės sveikatos priežiūros centras pasinaudojo Lietuvos Respublikos aplinkos ministerijos Aplinkos projektų valdymo agentūros kvietimu teikti paraiškas paramai gauti pagal Klimato kaitos programos lėšų naudojimo 2021 m. sąmatą detalizuojančio plano priemonę „Elektromobilių įsigijimo juridiniams asmenims skatinimas” ir įsigijo tikslinę transporto priemonę.

|  |  |
| --- | --- |
| Projekto pavadinimas | 2. T**ęstinė lėtinėmis ligomis sergančiųjų pacientų sveikatos priežiūra (TELELISPA), projekto Nr. 08.4.2- ESFA-K-616-01-0003** |
| Projekto statusas (įgyvendintas, šiuo metu įgyvendinamas, pateiktas, planuojamas rengti, atmestas) | Įgyvendinamas |
| Projekto vykdytojas | **Lietuvos sveikatos mokslų universiteto ligoninė Kauno klinikos** |
| Projekto trukmė | 2020 m. spalio mėn. - 2022 m. spalio mėn.  |
| Projekto partneriai | **VšĮ Kelmės rajono pirminės sveikatos priežiūros centras****Lietuvos sveikatos mokslų universitetas****Lietuvos sveikatos mokslų universiteto Kauno ligoninė****VšĮ Šiaulių centro poliklinika****VšĮ Kaltinėnų pirminės sveikatos priežiūros centras****VšĮ Babtų šeimos medicinos centras****UAB Saulės šeimos medicinos centras****UAB Ars Medica** |
| Finansavimo/paramos šaltiniai |  ES lėšos ir Lietuvos Respublikos valstybės biudžeto lėšos |
| Projekto vertė  | 999 956,00 Eur |
| Trumpa projekto santrauka (tikslai, uždaviniai, laukiami rezultatai) | **Projekto tikslas – pagerinti asmens sveikatos priežiūros paslaugų kokybę ir prieinamumą pacientams, sergantiems dviem ir daugiau lėtinėmis neinfekcinėmis ligomis. Projekto tikslinė grupė**– dviem ir daugiau lėtinėmis neinfekcinėmis ligomis sergantys pacientai. Projekto įgyvendinimo metu bus parengta metodinė medžiaga, kuri sudarys prielaidas pagerinti teikiamų asmens sveikatos priežiūros paslaugų kokybę ir prieinamumą poli ligotiems pacientams. Modelio vykdymo metu pacientams, sergantiems dviem ir daugiau lėtinėmis ligomis koordinuotas ir savalaikes asmens sveikatos priežiūros paslaugas teiks daugiadalykės specialistų komandos, bus vykdomos nuotolinės ir tiesioginės konsultacijos tiek pacientams, tiek ir asmens sveikatos priežiūros specialistams. Projekto įgyvendinimo metu bus įsigytos projekto veiklai reikalingos priemonės (prietaisai), skirtos pacientų sveikatos būklei ambulatoriškai ir nuotoliniu būdu stebėti ir vertinti. Projekto pabaigoje bus parengta rezultatų statistinė analizė, suformuluotos gautų rezultatų išvados, parengta modelio ataskaita. |

|  |  |
| --- | --- |
| Projekto pavadinimas | 1. „Ambulatorinių sveikatos priežiūros paslaugų prieinamumo tuberkulioze sergantiems pacientams gerinimas Kelmės rajone“ 08.4.2-ESFA-R-615-61-0004;
 |
| Projekto statusas (įgyvendintas, šiuo metu įgyvendinamas, pateiktas, planuojamas rengti, atmestas) | Įgyvendinamas |
| Projekto vykdytojas | VšĮ Kelmės rajono PSPC |
| Projekto trukmė |  2018 m. rugsėjo 6 d. - 2022 m. vasario 6 d.  |
| Projekto partneriai | Kelmės rajono savivaldybė |
| Finansavimo/paramos šaltiniai |  ES lėšos ir Lietuvos Respublikos valstybės biudžeto lėšos |
| Projekto vertė  | 15223,52 Eur, iš jų:14081,75 Eur - ES fondų lėšos;1141,77 Eur savivaldybės biudžeto lėšos. |
| Trumpa projekto santrauka (tikslai, uždaviniai, laukiami rezultatai) | Projekto tikslas – mažinti Kelmės rajono gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo. Projekto tikslinė grupė - Kelmės rajono savivaldybės gyventojai, sergantys tuberkulioze, kuriems gydytojas pulmonologas paskyrė ambulatorinį tiesiogiai stebimą trumpo gydymo kursą.Įgyvendinant projektą bus mažinamas Kelmės rajono savivaldybės gyventojų sergamumas ir mirtingumas nuo tuberkuliozės, bus išvengta atsparių vaistams tuberkuliozės mikobakterijų atsiradimo ir plitimo, gerinama tuberkuliozės kontrolės priežiūra. Tuberkulioze sergantiems asmenims, ambulatorinio gydymo metu atvykus suvartoti paskirtų vaistų, 1 kartą per savaitę bus išduodami maisto talonai, motyvuojant jį tęsti ir užbaigti gydymą. |

|  |  |
| --- | --- |
| Projekto pavadinimas | 4. „Pirminės sveikatos priežiūros paslaugų kokybės gerinimas ir prieinamumo didinimas Kelmės rajone“ 08.1.3-CPVA-R-609-61-0009 |
| Projekto statusas (įgyvendintas, šiuo metu įgyvendinamas, pateiktas, planuojamas rengti, atmestas) | Įgyvendinamas |
| Projekto vykdytojas | Kelmės rajono savivaldybė su partneriais. |
| Projekto trukmė | 2019 m. sausio 15 d.-2020 m. liepos 31 d.  |
| Projekto partneriai | VšĮ Kelmės rajono PSPC |
| Finansavimo/paramos šaltiniai |  ES lėšos ir Lietuvos Respublikos valstybės biudžeto lėšos |
| Projekto vertė | 269897,54 Eur , iš jų:1964,97 Eur -privačios lėšos; 18277,36 Eur -savivaldybės biudžeto lėšos. |
| Trumpa projekto santrauka (tikslai, uždaviniai, laukiami rezultatai) | Projekto tikslas – padidinti Kelmės rajono pirminės sveikatos priežiūros įstaigose teikiamų pirminės asmens sveikatos priežiūros paslaugų efektyvumą tikslinės teritorijos gyventojams. Projekto tikslinė grupė – Kelmės rajono savivaldybė ir jos gyventojai.Projekto įgyvendinimo metu numatoma atnaujinti Kelmės rajono pirminės sveikatos priežiūros centro infrastruktūrą: atlikti patalpų remontą, įsigyti įrangą, būtiną galvos smegenų kraujotakos, onkologinių ligų, vaikų ligų ir vyresnio amžiaus asmenų ligų profilaktikai, prevencijai ir ankstyvajai diagnostikai ir tikslines transporto priemones. |

**Papildoma informacija**

Įstaigos dalininkas Kelmės rajono savivaldybės Taryba, dalininko kapitalas 13517,37 Eur. Kapitalas per 2021 metus nesikeitė.

Direktorė Vaiva Krasauskaitė